stanford-oval/wikipedia huggingface dataset:
Vanhurskaat kansakuntien joukossa
Tuntemattomat auttajat

Kaikille holokaustin aikana juutalaisia auttaneille ja pelastaneille ei anneta ko. arvonimeä. Suurimpana syynä tähän on todisteiden puute, sillä auttaminen tapahtui yleensä täysin salassa ympäröivältä yhteiskunnalta. Juutalaisen hengen pelastanut henkilö voidaan nimetä vanhurskaaksi kansakuntien joukossa, vaikka toisessa yhteydessä pelastettu olisikin kuollut holokaustin aikana. Useissa tapauksissa sekä autettu että auttaja jäivät yhdessä kiinni, ja vainoajat surmasivat molemmat. Siksi todistus useiden auttajien pelastusyrityksistä ei tullut ilmi.
Tuntemattomille auttajille on Vanhurskaiden tielle pystytetty "Nimettömien pelastajien muistomerkki". Shomo Selingerin punagraniitista veistämä muistomerkki paljastettiin 1987.
Aiheesta muualla

Wikimedia Commonsissa on kuvia tai muita tiedostoja aiheesta .
Vanhurskaiksi nimittyjen tietokanta. Yad Vashem. (englanniksi)
Urheiluvene

Urheiluveneet ovat nopeita ja suorituskykyisiä kilpapurjeveneitä, päiväpursia. Lähes kaikkien virallisten määritelmien mukaan urheiluveneet ovat köliveneitä. Sana urheiluvene on suora käännös englanninkielisestä käsitteestä sportboat.
Venesuunnittelija Jussi Mannerberg on kuvaillut urheiluveneitä näin:
»Sport boatit ovat onnistunut sekoitus aikoinaan Pohjois-Kaliforniassa syntyneistä ULDB (ultra light displacement boat) veneistä sekä eteläisen pallonpuoliskon skifeistä. Tyypillistä näille sport boateille on se, että ne ovat kooltaan melko pieniä, usein alle 30-jalkaisia, mutta hyvin, hyvin suorituskykyisiä. Niissä on paljon purjepinta-alaa, etenkin myötä- ja avotuuliosuuksille valtavat asymmetriset spinaakkerit. Niissä on valtava takaa avoin istumalaatikko ja ne ovat helppoja käsitellä. Sport boat purjehtijan tuntee siitä ,että hänen naamallaan loistaa hymy korvasta korvaan vielä rannassakin pitkään purjehduksen jälkeen. Veneet kulkevat myötätuuleen jopa kolminkertaisella nopeudella vanhoihin perinteisiin veneisiin verrattuna.» 
( )
Suomessa urheiluveneilyn ja urheiluveneluokkien toiminnan tukemiseksi ja kehittämiseksi on perustettu Suomen Urheiluveneliitto ry.
Urheiluvenekäsitteitä ja -määritelmiä

Urheiluveneen on määritellyt moni eri taho ja määritelmissä on eroja. 
Yhteisiä piirteitä on ominaisuuksissa ja mitoissa.
pituus 6–10 m
nostoköli
helppo siirrettävyys purjehduspaikalta toiselle
kevyt uppoama suhteessa kokoon ja muiden erilaisten suhdelukujen yhdenmukaisuus tai samankaltaisuus; pituuden ja uppoaman suhde, purjepinta-alan ja uppoaman suhde.
purjehdusominaisuudet, urheiluveneet lähtevät avotuulilla "liukuun" ilman aaltojen apua.
Virallisten organisaatioiden urheiluvene määritelmiä:
ORC Sportboat
RORC Sportboat
LYS-urheiluveneet
Urheiluvenekäsitteitä ja -määritelmiä > Urheiluveneily Suomessa

Nykyisen urheiluvenekäsitteen mukaiset tulivat Suomeen 1980-luvulla. Tanskalaisvalmisteiset Banner 23:t ja Elvström 717:t olivat keveitä ja ylirikattuja verrattuna muihin kokoluokkansa kilpapurjeveneisiin. Toisen "aallon" urheiluveneitä edustavan Melges 24:n toi Suomeen 1990-luvun puolivälissä Hjallis Harkimo. Kolmannen aallon "heilurikölisen" urheiluveneen, Mini Transat Trencon, rakensi Reima Alander 1990-luvun lopulla. Suomen Urheiluveneliitto ry:n toiminnan käynnistyttyä syksyllä 2005 Suomeen on tullut kaksi uutta urheiluveneluokkaa; Platu 25 ja E Scow. Samalla Suomessa jo toimineiden urheiluveneluokkien toiminta on aktivoitunut ja vilkastunut. 
Ensimmäinen Platu 25, Peto jr saapui Suomeen talvella 2004. Peto jr:n esimerkillinen, avoin ja aktiivinen toiminta huomattiin ja vuonna 2006 Suomen Platu-laivue kasvoi viidellä veneellä. 2006 vuonna Suomeen saapui neljä E Scowia.
Esimerkkejä urheiluveneistä > Yksityyppiluokkia

11 metre, Pohjoismaat, myös Suomessa
747 Onedesign, Espanja/Ranska
Asso 99, , Keski-Euroopan järvet / Italia
Backman 21, Britannia
Banner 23, Eurooppa, myös Suomessa on veneitä
Brenta 24, Eurooppa
CB 66 racer, Ruotsi
Columbia 30, Amerikka
Cork 1720, Britannia/Irlanti
Delphia 24 Match, Puola
Django 67, Ranska/Espanja
Dolphin 81, Keski-Euroopan järvet / Italia
Elliot 7
Elvström 717, Pohjois-Eurooppa
E Scow, Pohjois-Amerikan suuret järvet, kaudesta 2007 alkaen oma ranking-sarja Suomessa.
Esse 850, Keski-Eurooppa, Suomessa on yksi syksystä 2008 lähtien.
Fast sail 24, Espanja, Ranska
First Class 7.5, Ranska
Flying Star, Italia
Flying Tiger, Australia, Pohjois-Amerikka, myös Suomessa on Flying Tiger 10M
Hélium 7.65, Keski-Eurooppa
Henderson 30, USA, myös Suomessa on H30
J/80, USA ja Eurooppa, myös Suomessa on J80 -veneitä
Joker, Keski-Euroopan järvet / Italia
JS 9000, Uusi-Seelanti, Australia, Suomi
Kod 33, Ranska
Laser SB3, Eurooppa
Longtze Premier, Kiina, Ranska ja USA.
Mach 6.5, Ranska
Magic 25
Martin 243, USA
Melges 24, Eurooppa ja USA, myös Suomessa on laivue
Melges 32, USA, Suomessa on yksi kaudesta 2009
Mono 22, Keski-Euroopan järvet / Italia
Mumm 30, laaja eri maanosiin levinnyt luokka, myös Suomessa on Mumm 30
Open 5.70, Ranska, myös Suomessa
Open 6.50, Ranska
Open 7.50, Ranska
Phuket Sports 8, Thaimaa
Platu 25, laajalle levinnyt luokka, kaudesta 2007 alkaen oma ranking-sarja Suomessa
Protagonist 7.50, Keski-Euroopan järvet / Italia
R&B 23, Ruotsi
Rocket 22, USA
RS K6, Britannia, myös Suomessa
Santer 760, Pietari, myös Suomessa on veneitä
Skippi 650, Puola, Eurooppa, myös Suomessa on veneitä
Streamline, Keski-Eurooppa
T750, Uusi-Seelanti/Australia ja Keski-Eurooppa
Ufo 22, Keski-Euroopan järvet / Italia
Ufo 28, Keski-Euroopan järvet / Italia, myös Suomessa
Viper 640, USA
Viper 830, USA
Esimerkkejä urheiluveneistä > Konstruktiosääntöjä

730-luokka, Puola, 730 luokka alkaa olla hävinnyt ja veneitä myydään halvalla pois, Suomessa
Klasse Libera, eri luokkineen, Keski-Euroopan järvet
Mini Transat, Eurooppa ja etenkin Ranska, USA, myös Suomessa.
Open 30
Esimerkkejä urheiluveneistä > Kuvia

Platu 25  Suomen Urheiluveneliitto ry:n luokkamestaruuskilpailussa 2006
Asso99-luokan urheiluvene kääntömerkillä.
Open800 venäläinen urheiluveneluokka, konstruktioluokka.
Aiheesta muualla

Suomen Urheiluveneliitto ry. (Arkistoitu – Internet Archive)
Suomalainen urheiluveneilyn ja kilpapurjehduksen keskustelupalsta Plaanaa.com (Arkistoitu – Internet Archive)
ISRA, International Sportboat Racing Association (Arkistoitu – Internet Archive)
ISRA, International Sportboat Racing Association, Saksa (Arkistoitu – Internet Archive)
ISRA, International Sportboat Racing Association, Sveitsi (Arkistoitu – Internet Archive)
Englanninkielinen kilpapurjehduksen keskustelupalsta Sailing Anarchy
Vouraïkós

| Vouraïkós Βουραϊκός |
| --- | --- |
 Vouraïkós-jokea.
Alkulähde:  Aroánia-vuoret lähellä Priólithosta  37°56′28″N, 22°02′47″E
Laskupaikka:  Korintinlahti  38°12′14″N, 22°11′21″E
Maat:  Kreikka
Pituus:  40 km
Vouraïkós (kreik. Βουραϊκός), antiikin Buraikos (m.kreik. Βουραϊκός, Būraikos tai Bouraikos, lat. Buraicus) ja Erasinos (m.kreik. Ἐρασῖνος, lat. Erasinus), on joki, joka virtaa Akhaiassa Peloponnesoksen niemimaalla Kreikassa. Sen pituus on noin 40 kilometriä. Joki saa alkunsa Aroánia- eli Chelmósvuorilta Priólithoksen kylän läheltä ja laskee Korintinlahteen lähellä Diakoptón kaupunkia.
Vouraïkóksen rotko.
Vouraïkós-joki virtaa Aroánia-vuoren länsipuolelta ja Erýmanthos-vuoren itäpuolelta. Kulkiessaan vuoriston läpi joki muodostaa Vouraïkóksen rotkon. Se sijaitsee Áno ja Káto Zachloroún sekä Kalávrytan välillä. Rotko kuuluu Chelmóksen–Vouraïkóksen kansallispuistoon.
Kreikkalaisessa mytologiassa joki on saanut nimensä Bura (Boura) -nimisestä neidosta, joka asui meren rannalla. Herakles rakastui tähän ja raivasi rotkon päästäkseen rannikolle.
Aiheesta muualla

Kuvia tai muita tiedostoja aiheesta Vouraïkós Wikimedia Commonsissa
Vesihyasintti

| Vesihyasintti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Osaluokka::  Yksisirkkaiset Monocotyledoneae
Ylälahko::  Commelinidae
Lahko::  Commelinales
Heimo::  Vesihyasinttikasvit Pontederiaceae
Suku::  Vesihyasintit Eichhornia
Laji::  crassipes
Kaksiosainen nimi
 Eichhornia crassipes  (Mart.) Solms 
Synonyymit
 Piaropus crassipes  Pontederia crassipes 
Katso myös
   Vesihyasintti Wikispeciesissä   Vesihyasintti Commonsissa 
Infobox OKNimi-testi OK: 
Vesihyasintti eli kellusvesihyasintti (Eichhornia crassipes) on Amazonin altaalta kotoisin oleva vesikasvi. Sitä pidetään erittäin haitallisena vieraslajina luontaisen levinneisyysalueensa ulkopuolella.
Ulkonäkö ja koko

Vesihyasintti on vapaasti kelluva monivuotinen vesikasvi, joka on kotoisin trooppisilta ja subtrooppisilta alueilta Etelä-Amerikassa. Sen leveät, paksut, kiiltävät ja soikeat lehdet voivat nousta jopa metrin korkeuteen vedenpinnan yläpuolelle. Lehdet ovat 10–20 senttimetriä leveitä ja lehtiruodit pulleita ja sienimäisiä. Haaraiset, vapaasti roikkuvat juuret ovat mustanviolettejä. Pysty varsi tukee tähkämäistä kukintoa, jossa on 8–15 kukkaa, joissa on kuusi terälehteä.
Vesihyasintti on yksi maailman nopeimmin leviävistä kasveista. Se lisääntyy lähinnä rönsyjensä avulla, jotka lopulta muodostavat tytärkasveja. Jokainen kasvi voi tuottaa tuhansia siemeniä joka vuosi, ja nämä siemenet voivat pysyä elinkelpoisena yli 28 vuotta. Kaakkois-Aasiassa on tavattu yksilöitä, jotka kasvoivat 2–5 metriä päivässä.
Haitallinen vieraslaji

Vesihyasinttia on istutettu koristeeksi puutarhalammikoihin ja jopa isoihin akvaarioihin. Nykyisin lajin maahantuonti, kasvatus, myynti ja muu hallussapito sekä ympäristöön päästäminen Euroopan unionissa on kielletty. Lajin haitallisuus perustuu sen ylivertaisen tehokkaaseen leviämiseen. Kasvustot tukkivat vesireittejä haitaten veneilyä ja kalastusta, ja ne estävät valon ja hapen pääsyn veteen, mikä heikentää vesistön muita eliökantoja.
On arvioitu, että jos vesihyasinttia ei eliminoitaisi Panaman kanavasta säännöllisesti, se kasvaisi umpeen kulkukelvottomaksi kolmessa vuodessa.
Kasvustojen hävittäminen niittämällä ja nyhtämällä ei ole tehokasta, koska uudet kasviyksilöt leviävät leikkuujätteestä ja siemenistä. Biologista torjuntaa varten on tutkittu eri hyönteislajeja, mutta melko huonolla menestyksellä. Myös tuhosienten levittämistä on kokeiltu, mutta mikään kokeilu ei ole johtanut kaupalliseen sovellukseen. Niinpä vesihyasinttia torjutaan useimmin kasvimyrkyillä.
Vesihyasinttia pidetään yhtenä maailman sadasta haitallisimmasta vieraslajista.
Aiheesta muualla

Suomen Lajitietokeskus: Kellusvesihyasintti (Eichhornia crassipes)
iNaturalist: Kellusvesihyasintti (Pontederia crassipes)
ITIS: Eichhornia crassipes (englanniksi)
United States Department of Agriculture (USDA): Eichhornia crassipes (englanniksi)
Global Biodiversity Information Facility (GBIF): Eichhornia crassipes (englanniksi)
Plant List: Eichhornia crassipes (englanniksi)
UniProt: Taxonomy - Eichhornia crassipes (Water hyacinth) (Piaropus crassipes) (englanniksi)
Centre for Agriculture and Biosciences International (CABI): Eichhornia crassipes (water hyacinth) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eichhornia crassipes
Käännös suomeksi
Viktor Amadeus II

| Viktor Amadeus II |
| --- | --- |
 Savoijin herttua, Sardinian ja Sisilian kuningas
 Viktor Amadeus II, Martin van Meytensin maalama muotokuva vuodelta 1728.
Sardinian kuningas
Valtakausi:  17. helmikuuta 1720 – 3. syyskuuta 1730
Edeltäjä:  Kaarle V (keisari)
Seuraaja:  Kaarle Emanuel III
 Marie Jeanne

Syntynyt:  Vittorio Amedeo Francesco de Savoia 14. toukokuuta 1666 Torino, Savoiji
Kuollut:  31. lokakuuta 1732 (66 vuotta) Moncalieri, Sardinia
Puoliso:  Anne Marie d’Orléans Anna Canalis di Cumiana
Lapset:  Marie Adélaïde Maria Luisa Victor Amadeus Kaarle Emanuel III  Maria Vittoria  Vittorio Francesco
Suku:  Savoiji
Isä:  Kaarle Emanuel II
Äiti:  Maria Johanna
Uskonto:  roomalaiskatolilaisuus
Nimikirjoitus:  
Viktor Amadeus II (ital. Vittorio Amedeo Francesco de Savoia; 14. toukokuuta 1666 Torino, Savoiji – 31. lokakuuta 1732 Moncalieri, lähellä Torinoa) oli Savoijin herttua vuosina 1675–1730 sekä Sardinian kuningaskunnan ensimmäinen kuningas vuosina 1720–1730. Hän hallitsi ensimmäisenä Savoiji-sukuisena myös Sisiliaa vuosina 1713–1720. Hänen muita titteleitään olivat Monferraton herttua, Piemonten ruhtinas, Saluzzon markiisi sekä Aostan, Mauriennen ja Nizzan kreivi.
Hallitsijakausi

Viktor Amadeus II:n vanhemmat olivat Savoijin herttua Kaarle Emanuel II sekä tämän puoliso, Savoiji-Nemoursin herttuatar Maria Johanna (Marie Jeanne). Viktor Amadeuksesta tuli Savoijin herttua vain yhdeksänvuotiaana hänen isänsä kuoltua kesäkuussa 1675, mutta vuoteen 1682 saakka herttuakuntaa hallitsi hänen äitinsä johtama holhoojahallitus, jonka ulkopolitiikka myötäili Ranskaa. Viktor Amadeus halusi kuitenkin irrottaa Savoijin Ranskan ohjauksesta, joten yhdeksänvuotisen sodan puhjettua hän liittyi vuonna 1690 sotaan Habsburgien puolelle Ranskaa vastaan. Kun hänen tärkein liittolaisensa Espanja ei hyväksynyt Milanon liittämistä Savoijiin, hän teki vuonna 1696 edullisen erillisrauhan Ranskan kanssa.
Espanjan perimyssodassa Viktor Amadeus soti aluksi Ranskan rinnalla, mutta vaihtoi vuonna 1703 puolta ja liittyi jälleen Ranskan vastaiseen koalitioon. Hänen sukulaisensa Eugen Savoijilaisen vuonna 1706 ranskalaisista saavuttama voitto Torinon taistelussa merkitsi Savoijin ja koko Pohjois-Italian vapautumista Ranskan vallasta. Vuoden 1713 Utrechtin rauha vahvisti Lombardian liittämisen Savoijiin, ja Viktor Amadeus sai sen yhteydessä Sisilian kuninkaan arvon. Kvadrupelallianssin painostuksesta hän vaihtoi kuitenkin Sisilian vuonna 1720 Sardinian saareen ja otti samalla nimikkeekseen Sardinian kuningas.
Viktor Amadeuksen hallitsijakaudella Sardinian kuningaskunnassa toteutettiin nimellä Codex Victorianus tunnettu lakikodifikaatio.
Ensimmäinen avioliitto ja lapset

Viktor Amadeus avioitui vuonna 1684 Ranskan kuninkaan Ludvig XIV:n veljentyttären, Orléansin herttuatar Anne Marien (1669–1728) kanssa. Tämän vanhemmat olivat Orléansin herttua Filip I ja Henrietta Englantilainen. Heille syntyi kuusi lasta, joista kolme eli aikuisiksi:
Maria Adelaide (1685–1712), Burgundin herttuatar, Ranskan kruununprinssin Ludvigin puoliso, Ranskan Ludvig XV:n äiti
Maria Anna (1687–1690), kuoli 3-vuotiaana
Maria Luisa (1688–1714), Espanjan kuningatar, kuningas Filip V:n puoliso, Espanjan Ludvig I:n ja Ferdinand VI:n äiti
Viktor Amadeus (1699–1715), kruununprinssi, Piemonten herttua, kuoli 15-vuotiaana isorokkoon
Kaarle Emanuel III (1701–1773), Sardinian kuningas
Emmanuel Filibert (k. 1705), kuoli sylilapsena
Viktor Amadeuksella oli lukuisia rakastajattaria ja aviottomia lapsia. Jeanne Baptiste d’Albert de Luynesin kanssa hänellä oli kaksi lasta: tytär Maria Vittoria (1690–1766), joka avioitui Carignanon ruhtinaan Viktor Amadeus I:n kanssa, ja poika Vittorio Francesco (1694–1762).
Kruunusta luopuminen ja viimeiset vuodet

Viktor Amadeus II menetti vuonna 1715 vanhimman poikansa ja vuonna 1728 vaimonsa. Hän nai vuonna 1730 kreivitär de San Sebastianon, jolle hän antoi Spignon markiisittaren arvon. Savoijin ollessa keskellä konfliktia Itävallan ja Espanjan kanssa Viktor Amadeus luopui syyskuussa 1730 kruunusta poikansa Kaarle Emanuel III:n hyväksi ja vetäytyi asumaan Chambéryyn. Uuden vaimonsa kannustamana Viktor Amadeus muutti pian mielensä ja yritti palata valtaistuimelle lokakuussa 1731, mutta Kaarle Emanuel vangitutti hänet. Hän vietti loppuikänsä vankina Moncalierin ja Rivolin linnoissa ja kuoli vuotta myöhemmin.
Viktor Amadeus II on haudattu San Giuseppe di Carignanon luostariin. Hänen sukunsa hallitsi Sardiniaa ja sen jälkeen Italian kuningaskuntaa vuoteen 1946 saakka.
Aiheesta muualla

Kuvia tai muita tiedostoja aiheesta Viktor Amadeus II Wikimedia Commonsissa
Sardinian kuningatar Anne Marie.
Viktor Amadeuksen toinen puoliso Anna Canalis di Cumiana.
A Great Chaos

A Great Chaos on yhdysvaltalaisen rap-artisti Ken Carsonin kolmas studioalbumi, joka julkaistiin 13. lokakuuta 2023 Opiumin ja Interscopen kautta. Albumi debytoi Billboard 200-listan sijalla 11. Albumista julkaistiin 7 kappaleen deluxe-versio 5. heinäkuuta 2024.
| A Great Chaos Ken Carson |
| --- | --- | --- |

Julkaisun tiedot
 Äänitetty : 2022-2023
 Julkaistu: 13. lokakuuta 2023
 Tuottaja(t): AM • Bart How • Bhristo • Clif • Einthismf • F1lthy • Gab3 • KP Beatz • LBW • Snitci • Legion • Lil 88 • Lucian • Lukrative •  Lvis • MaxFlames • Misogi • Nick Spiders • Outtatown • Semsi • Skai • Starboy • TM88
 Tyylilaji: Hip hop • trap • rage rap
 Kesto: 46.56
 Levy-yhtiö: Opium • Interscope
Ken Carson muut julkaisut
| X 2022 | A Great Chaos 2023 |   |
Kansikuva

Nick Spidersin suunnittelema kansikuva on lähikuva Carsonista musta t-paita, timanttikoru ja korvakoru päällään kun hän seisoo hymyillen harmaan taustan edessä grill suussaan.
Kappaleet

| Albumin kappalelista |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Green Room | 3.08 |  |  |  |  |  |  |  |
| 2. | Jennifer's Body | 2.38 |  |  |  |  |  |  |  |
| 3. | Fighting My Demons | 2.30 |  |  |  |  |  |  |  |
| 4. | Singapore (mukana Destroy Lonely) | 2.31 |  |  |  |  |  |  |  |
| 5. | Lose It | 2.20 |  |  |  |  |  |  |  |
| 6. | Hardcore | 2.04 |  |  |  |  |  |  |  |
| 7. | Me N My Kup | 3.54 |  |  |  |  |  |  |  |
| 8. | It's Over | 1.35 |  |  |  |  |  |  |  |
| 9. | Succubus | 2.29 |  |  |  |  |  |  |  |
| 10. | Paranoid (mukana Destroy Lonely) | 2.07 |  |  |  |  |  |  |  |
| 11. | Pots | 2.09 |  |  |  |  |  |  |  |
| 12. | Like This (mukana Lil Uzi Vert & Destroy Lonely) | 3.12 |  |  |  |  |  |  |  |
| 13. | Overtime | 1.46 |  |  |  |  |  |  |  |
| 14. | Vampire Hour | 2.34 |  |  |  |  |  |  |  |
| 15. | Nightcore | 3.07 |  |  |  |  |  |  |  |
| 16. | Nightcore 2 | 3.02 |  |  |  |  |  |  |  |
| 17. | Rockstar Lifestyle | 3.12 |  |  |  |  |  |  |  |
| 18. | I Need U | 2.28 |  |  |  |  |  |  |  |
| Deluxe-version kappalelista |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Loading | 3.06 |  |  |  |  |  |  |  |
| 2. | More Chaos | 2.21 |  |  |  |  |  |  |  |
| 3. | Toxic | 2.45 |  |  |  |  |  |  |  |
| 4. | Leather Jacket | 2.37 |  |  |  |  |  |  |  |
| 5. | Mewtwo | 2.08 |  |  |  |  |  |  |  |
| 6. | Ss | 3.04 |  |  |  |  |  |  |  |
| 7. | Overseas | 2.21 |  |  |  |  |  |  |  |
A Good Man

| A Good Man |
| --- | --- |

Ohjaaja:  Keoni Waxman
Käsikirjoittaja:  Jason Rainwater, Keoni Waxman
Tuottaja:  Phillip B. Goldfine John Short Steven Seagal
Säveltäjä:  Brian Jackson Harris Justin Raines Michael Wickstrom
Kuvaaja:  Nathan Wilson
Leikkaaja:  Trevor Mirosh
Pääosat:  Steven Seagal Victor Webster Tzi Ma
Valmistustiedot
Valmistusmaa:  Yhdysvallat
Tuotantoyhtiö:  Grindstone Entertainment, Steamroller Productions,  Voltage Pictures Picture Perfect Corporation
Levittäjä:  Lionsgate
Ensi-ilta:  19. elokuuta 2014
Kesto:  100 min
Alkuperäiskieli:  englanti
Budjetti:  7 000 000 dollaria
Aiheesta muualla
IMDb 
Elonet
Infobox OKNimi-testi OK: 
A Good Man on vuonna 2014 suoraan DVD:lle julkaistu yhdysvaltalainen toimintarikoselokuva. Elokuvan ohjasi Keoni Waxman, joka myös käsikirjoitti elokuvan yhdessä Jason Rainwaterin kanssa. Pääosaa näyttelee Steven Seagal, Victor Webster ja Tzi Ma.
Juoni

Alexanderin ura erikoisjoukon sotilaana päättyy huonosti ja hän päättää elää rauhallista elämää Romaniassa. Kaikki lopulta muuttuu, kun yksi vuora-asukkaista joutuu paikallisen rikollisjärjestön uhriksi. Hän yrittää pelastaa naapurinsa, mutta sekaantuu samalla kiinalaisten ja venäläisten alamaailman keskinäiseen sotaan. Pian Alexander saa huomata kiinalaisten alamaailman johtajan olevan yksi hänen menneistä vihollisista.
Rooleissa

| 0 | 1 | 2 |
| --- | --- | --- |
|  Steven Seagal  | … |  Alexander   |
|  Victor Webster  | … |  Sasha   |
|  Iulia Verdes  | … |  Lena   |
|  Tzi Ma  | … |  Mr. Chen   |
|  Sofia Nicolaescu  | … |  Mya   |
Vourvoúlos

| Vourvoúlos Βουρβούλος |
| --- | --- |
 Vourvoúloksen kylää.
 Vourvoúlos
 Koordinaatit: 36°26′5″N, 25°26′7″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Thíra
Kunta:  Thíra
Hallinto:  
 – Asutustyyppi:  kylä
 – Kallikrates-koodi:  6001010401
Väkiluku (2011):  535
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vourvoúlos (kreik. Βουρβούλος; myös Vurvúlos) on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Vourvoúlos muodostaa oman kyläyhdyskuntansa (Τοπική Κοινότητα Βουρβούλου, Topikí Koinótita Vourvoúlou). Kylän väkiluku on 535 (vuonna 2011).
Vourvoúloksen satama.
Vourvoúlos sijaitsee Thíran pohjoisissa keskiosissa noin 2,5 kilometriä saaren keskuksesta Firásta pohjoiseen lähellä Imerovíglin kylää. Kylä on rakennettu itään päin avautuvaan rinteeseen. Kylän merkittävimmät kirkot ovat Pyhän Eustratioksen (Ágios Efstrátios) ja Pyhän Panteleimonin (Ágios Panteleímonas) kirkot. Vourvoúloksen ranta ja satama ovat saaren koillisrannikolla eli kalderalta nähtynä vastakkaisella puolella.
Aiheesta muualla

Kuvia tai muita tiedostoja aiheesta Vourvoúlos Wikimedia Commonsissa
Wilhelm Denifl

| Mitalit | Mitalit | Mitalit |  |
| --- | --- | --- | --- |
|  Wilhelm Denifl |  Wilhelm Denifl |  Wilhelm Denifl |  |
Maa:   Itävalta
Miesten yhdistetty
|  Olympialaiset  |  Olympialaiset  |  Olympialaiset  |  |
|  Pronssia | Pyeongchang 2018 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Val di Fiemme 2003 | joukkuekilpailu |  |
|  Hopeaa | Val di Fiemme 2013 | parisprintti |  |
Wilhelm Denifl (s. 10. marraskuuta 1980 Rum) on itävaltalainen uransa lopettanut yhdistetyn hiihtäjä ja olympiamitalisti.
Denifl oli voittamassa Itävallan joukkueessa joukkuekilpailun kultamitalia Val di Fiemmen maailmanmestaruuskilpailuissa 2003. Samoissa kilpailuissa hän sijoittui normaalikilpailussa kahdeksanneksi ja sprinttikilpailussa kymmenenneksi. Oslon MM-kilpailuissa 2011 hän oli normaalimäen Gundersen-kilpailussa 13:s. Val di Fiemmen MM-kilpailuissa 2013 hän sai joukkuesprintissä hopeaa parinaan Bernhard Gruber ja sijoittui suurmäen Gundersen-kilpailussa kuudenneksi. Lahden MM-kilpailuissa 2017 hän sijoittui suurmäen Gundersen-kilpailussa viidenneksi. Pyeongchangin olympialaisissa 2018 hän oli suurmäen ja 10 kilometrin hiihdon kilpailussa kahdeksas ja voitti pronssia Itävallan joukkueessa.
Maailmancupissa Denifl on voittanut urallaan yhden kilpailun. Se tapahtui Tšaikovskissa tammikuussa 2014. Hän on sijoittunut toiseksi Kuusamossa marraskuussa 2016 ja Schonachissa maaliskuussa 2017 sekä kolmanneksi Liberecissä kaudella 2011–2012, Klingenthalissa, Sotšissa ja Oslossa kaudella 2012–2013, Kuopiossa kaudella 2015–2016 ja Trondheimissa kaudella 2018–2019. Lisäksi hän on ollut neljäs Trondheimissa ja Ramsaussa kaudella 2008–2009, Lahdessa kausilla 2010–2011 ja 2016−2017, Klingenthalissa kausilla 2011–2012 ja 2012–2013 ja Tšaikovskissa kaudella 2013–2014 sekä viides Chaux-Neuven normaalikilpailussa tammikuulla 2003, Oberstdorfissa kaudella 2013–2014 ja Kuusamossa kaudella 2017–2018. Maailmancupin kokonaiskilpailussa hän oli kahdeksas kaudella 2012–2013 sekä yhdeksäs kausilla 2013–2014 ja 2016–2017.
Denifl lopetti uransa yhdistetyn hiihtäjänä keväällä 2019.
Aiheesta muualla

Wikimedia Commonsissa on kuvia tai muita tiedostoja aiheesta .
Wilhelm Deniflin kotisivut (Arkistoitu – Internet Archive) (saksaksi, englanniksi)